burgasdotpro/wikipedia huggingface dataset:
Audi A6

Audi A6 je luxusné auto vyššej triedy pochádzajúce z nemeckej továrne Audi, ktoré je ponúkané vo dvoch verziách a to: sedan a avant.
Vyrába sa od roku 1994 a boli vyrobené tri generácie. Priamým predchodcom tohto automobilu je automobil Audi 100 z ktorého vzniklo Audi A6 pri zmene typového označovania vo všetkých modelových radách. Na jeho základe bolo vyrobené aj Audi Allroad Quattro.
Prvá generácia 1994 – 1997.
V roku 1994 bolo Audi 100 zmodernizované a premenované na A6, kvôli novým názvom celého radu Audi.
Valce / Kone
Druhá generácia 1997 – 2005.
Nová verzia bola predstavená V roku 1997. A6 avant bola predstavená v roku 1998.
V roku 2000 bolo zmodernizované a dostalo novú prevodovku Multitronic. Neskôr bolo predstavené Audi RS6 ktoré malo až 450 koní.
Valce / Kone
Tretia generácia 2005 – 2010.
Úplne nová generácia bola predstavená v roku 2004. Nové Audi A6 má veľa najnovších technológií, napríklad MMI (Multi Media Interface) – systém, ktorým sa dá ovládať rádio, satelitná navigácia a klimatizácia. V roku 2005 bola predstavená verzia avant a v Číne verzia A6Long, pretože tam sa Audi A8 nepredáva.V roku 2006 sa začala predávať verzia S6.
Valce / Kone
Lorem ipsum

Lorem Ipsum je pseudo-latinský text, ktorý sa používa pri testovaní rozloženia (teda rozvrhnutia) stránok, časopisov alebo letákov. Používa sa už od 16. storočia. Text pripomína obyčajnú latinčinu, v skutočnosti je to nezmyselná skomolenina. Jeho začiatok je ale z Cicerovej tvorby, kde sa objavuje veta "Neque porro quisquam est qui dolorem ipsum quia dolor sit amet, consectetur, adipisci velit".
Na tento účel sa klasické texty nehodia, nakoľko čitateľa odťahuje od návrhu/rozloženia a núti ho začítať sa. Opakujúce texty taktiež nie sú vhodné, pretože ich rovnomerná štruktúra sa nepodobá na skutočný text.
Typický Lipsum:
Audi Q7

Audi Q7 je luxusné SUV od spoločnosti Audi. Q je nový rad modelov Audi, ktorý sa nachádza medzi modelmi A6 a A8. Je vyrobené na platforme VW Touareg a Porsche Cayenne. Je vyrobené podľa konceptu Pikes Peak a je viac zamerané na off-road ako Touareg. Tento model bol predstavený v roku 2005 na Los Angeles Auto Show. Audi Q7 sa montuje v závode Volkswagen Slovakia v Bratislave.
Prvá generácia 2006-2015 (Typ 4L).
Motory.
V roku 2005 sa ponúkal model Q7 s dieslovým V6 a s benzínovými V6 a V8. Motory sú dopĺňané 6 stupňovou automatickou prevodovkou Tiptronic. V nasledujúcich rokoch bude ponuka doplnená o motory 4,2 V8 TDI a V10 FSI.
Dieselové
Benzínové
Druhá generácia (Typ 4M;2015-).
Druhá generácia Audi Q7 bola odhalená v januári 2015 na North American International Auto Show v Detroite. Dieselové a benzínové verzie budú doplnené dieselovým plug - in hybridom nazvaným Q7 e-tron, ktorý je poháňaný 3.0 TDI dieselovým motorom V6 podporeným dvoma elektromotormi, jedným umiestnených v prevodovke a druhým na zadnej náprave s celkovým výkonom 373 koní a momentom 700 Nm na všetky štyri kolesá. Váha vozidla klesla najmä vďaka použitiu konštrukčných prvkov z hliníka. Napríklad verzia Audi Q7 s 3,0 TDI motorom váži o 325 kg menej ako predchádzajúci model 4L (1995 kilogramov bez vodiča a nápní).
Brazílske národné futbalové mužstvo

Brazílske národné futbalové mužstvo (portugalsky: "Seleção Brasileira de Futebol)" reprezentuje Brazíliu na svetových turnajoch, ako sú Majstrovstvá sveta alebo Copa América. Brazília je najúspešnejšou krajinou sveta, s piatimi víťazstvami na majstrovstvách sveta.
História.
Brazília je jedinou krajinou, ktorá sa zúčastnila všetkých majstrovstiev sveta vo futbale. Brazílska reprezentácia na MS zvíťazila päťkrát, v rokoch 1958, 1962, 1970, 1994 a 2002, dvakrát skončila druhá, v rokoch 1950 a 1998, a dvakrát tretia, v rokoch 1938 a 1978. To ju, spolu s mnohými inými oceneniami, robí najúspešnejšou krajinou v dejinách futbalu.
Majstrovstvá sveta v Nemecku 2006.
Brazílska účasť v kvalifikácii bola vďaka zmene pravidiel prvou účasťou aktuálneho majstra sveta v kvalifikácii na záverečný turnaj. Mužstvo vyhralo juhoamerickú kvalifikačnú skupinu a postúpilo na záverečný turnaj. 
Už tradične bola hostiteľská krajina, ako prvá nasadená, vybratá do Skupiny A. Aby sa zabránilo možnému zápasu medzi Brazíliou a Nemeckom skôr ako vo finále, FIFA 6. decembra 2005 umiestnila aktuálneho šampióna do Skupiny F. Súpermi Brazílie v základnej skupine boli mužstvá , a .
Bronz

Bronz je zliatina medi s cínom, olovom, hliníkom a ďalšími prvkami. Pretože existuje viac variantov, v technickej praxi sa používa ako súhrnný názov množné číslo - bronzy. 
Hlavnou prísadou zliatiny nikdy nie je zinok, vtedy sa zliatina nazýva mosadz.
História.
Bronz je jedna z prvých zliatín vytvorená a využívaná človekom.Začala sa používať v mladšej dobe kamennej - neolit. Obdobie, keď sa začala využívať je po nej aj pomenované - "bronzová doba". Zliatiny medi človek vyrábal skôr, ako dokázal získať čistú meď.
Rozdelenie bronzov.
Bronzy sa delia podľa počtu zložiek a hlavnej prísady na
Podľa účelu sa bronzy rozdeľujú na 
Cínové bronzy.
Cínové bronzy obsahujú do 20 % cínu. Pri maximálnom podiele majú najvyššiu pevnosť, pri podiele okolo 5 až 7 % cínu majú zase najväčšiu ťažnosť. Štruktúra bronzov do hranice 5 až 7 % Sn je homogénna pri vyššom podiele heterogénna. Cínové bronzy majú dobrú odolnosť proti korózii v atmosfére, morskej vode aj prehriatej pare. Napádajú ich však niektoré kyseliny (dusičná, sírová), hydroxid sodný a amoniak. Vo vlhkom prostredí ich korodujú aj suché plyny (kyslík, chlór, fluór, oxid siričitý).
Homogénne bronzy sa tvárnia za studena, alebo za tepla. Pri tvárnení za studena možno niektoré z nich spevniť až na 900 MPa.
Hliníkové bronzy.
Hliníkové bronzy obsahujú do 10 % hliníka, ale aj 2 až 8 % ďalších prísad (mangán, nikel, železo), ktoré zlepšujú ich vlastnosti. Majú rovnomerné chemické zloženie, dobrú zabiehavosť a veľkú hutnosť, ale aj sklon k stĺpikovej kryštalizácii. Pri podiele okolo 10 % hliníka majú najvyššiu pevnosť, pri podiele okolo 7 % hliníka majú zase najväčšiu ťažnosť. Hliníkové bronzy majú lepšiu odolnosť proti korózii ako cínové a mosadze, pretože si vytvárajú ochrannú povrchovú vrstvu z oxidov medi a hliníka.Výnimku tvoria zliatiny s 5 až 8 % hliníka. Dobre odolávajú korózii v atmosfére, morskej vode aj niektorým kyselinám vrátane kyseliny sírovej. Rozpúšťajú sa však v kyseline dusičnej a alkáliách.
Vzhľadom na kryštalizáciu sa musia pred tvárnením za studena tvárniť aj za tepla. Niektoré bronzy je možné kaliť a popúšťať.
Medzi hliníkové bronzy patrí aj tzv. severské zlato, zliatina používaná na výrobu mincí.
Olovené bronzy.
Olovené bronzy sú dvoj- a viaczložkové, cínovo-olovené bronzy sú trojzložkové. Oba základné kovy majú rozdielne teploty tavenia, v pevnom stave sa navzájom nerozpúšťajú a dokonca tvoria aj v rozpustenom stave dve taveniny. Pri pomalom ochladzovaní by vznikli veľké oblasti s vylúčeným olovom, preto sa musia rýchlo ochladzovať. Majú výborné klzné vlastnosti, preto sa používajú na klzné ložiská, avšak kvôli nízkym mechanickým vlastnostiam len ako ich výstelky. Preto sa niekedy hovorí, že sú "samomazné", t. j. nepotrebujú olej. Príkladom sú napr. šachtové ložiská v skeneroch a tlačiarňach alebo v chvostových pílach.
Červené bronzy.
Červené bronzy sú viazložkové, vždy s prísadou zinku. Majú výborné technologické vlastnosti a dobré klzné vlastnosti.
Ostatné bronzy.
Medzi ostatné bronzy patria:
Výrobky z bronzov.
V nasledujúcej tabuľke sú uvedené príklady výrobkov z bronzov. V prvom stĺpci je označenie bronzu chemickou značkou a percentuálnym podielom zložky.
Bakelit

Bakelit je fenolformaldehydový polykondenzát (živica), ktorý v roku 1907 ako prvý pripravil belgický chemik Leo Hendrik Baekeland. Bol vôbec prvou priemyselne vyrábanou umelou hmotou. Bakelite™ a Bakelit™ sú ochranné značky nemeckej spoločnosti "Bakelite AG", ale samotný názov „bakelit” sa veľmi rýchlo udomácnil v hovorovej reči ako označenie viac-menej všetkých umelých hmôt.
Opierajúc sa o výskum nemeckého chemika Hermanna Staudingera, ktorý položil teoretické základy makromolekulovej chémie, experimentoval Baekeland v rokoch 1907–1909 s fenolom a formaldehydom. Zistil, že tieto dve zlúčeniny pri zvýšenej teplote navzájom exotermicky reagujú za vzniku tuhého kondenzátu — živice. Tiež zistil, že v tejto živici sú obe zlúčeniny viazané rôznymi spôsobmi, čím vytvárajú pomerne zložitú priestorovú štruktúru. Po oddestilovaní reakciou vzniknutej vody zostala len mäkká hmota, ktorá sa dala tvarovať pomocou foriem.
Polykondenzácia fenolu a formaldehydu prebieha podľa nasledujúcej reakcie:
Po ochladení a vytvrdení je táto hmota odolná voči mechanickému poškodeniu, teplu a kyselinám. Bakelit patrí ku reaktoplastom a na rozdiel od termoplastov (napr. polyetylén, celuloid) ho nie je po ochladení možné opätovným zahriatím tvarovať. Vzniknutý bakelit má vždy tmavohnedú až čiernu farbu a na svetle postupne tmavne.
Pri lisovaní výrobkov z bakelitu sa do hmoty väčšinou pridávajú rôzne prímesi, napríklad drevná alebo kamenná múčka, textilné vlákna atď.
Baekeland si rýchlo uvedomil možnosti, ktoré bakelit ponúka a 25. mája 1910 založil spolu s podnikateľom J. Rütgersom spoločnosť "Bakelite GmbH" v meste Erkner neďaleko Berlína. V tom čase bol fenol len odpadom pri destilácii kamenného uhlia a až firma "Bakelite" ho začala vo veľkej miere využívať na výrobu bakelitu.
Po druhej svetovej vojne bola firma presťahovaná do mesta Iserlohn. V roku 1957 začala výroba fenolových živíc v Duisburgu, kde sa od roku 1959 vyrábali aj rôzne epoxidové živice. Koncom 80. rokov odkúpila spoločnosť "Bakelite AG" niektoré európske spoločnosti a dnes produkuje viac ako 2 000 rôznych plastov, čím patrí ku najväčším výrobcom plastov na svete.
Bakelit sa rozšíril veľmi rýchlo — už v 30. rokoch len v Nemecku existovalo viac ako 100 výrobcov predmetov z bakelitu.
Bakelit mal v minulosti veľmi široké použitie v domácnostiach — obzvlášť kuchynské prístroje, telefóny, rôzne ozdobné predmety, bižutéria, kancelárske potreby a elektroinštalačný materiál.
Aj dnes sa ešte používa na výrobu predmetov, pri ktorých je dôležitá odolnosť voči teplote, ohňovzdornosť a chemická odolnosť.
Produkty z bakelitu sú dnes pre svoj osobitý dizajn a historický význam často vyhľadávané zberateľské predmety.
Nemecké národné futbalové mužstvo

Nemecké národné futbalové mužstvo reprezentuje Nemecko na medzinárodných futbalových akciách od roku 1908, ako sú Majstrovstvá sveta alebo Európy.Je riadené Nemeckou futbalovou asociáciou (Deutscher Fußball-Bund), založenou v roku 1900. Nemecko je jedno z najúspešnejších mužstiev v medzinárodných súťažiach. Štyrikrát vyhralo Majstrovstvá sveta vo futbale (v rokoch 1954, 1974, 1990, 2014) a trikrát Majstrovstvá Európy vo futbale (v rokoch 1972, 1980, 1996). Triumfovalo aj na Pohári konfederácií FIFA ( v roku 2017). Taktiež bolo trikrát druhé na Majstrovstvách Európy, štyrikrát druhé na Majstrovstvách sveta a štyrikrát vyhralo zápas o tretie miesto na Majstrovstvách sveta. Nemecko je jediná európska krajina ktorá vyhrala Majstrovstvá sveta v Južnej Amerike. Aktuálny tréner Nemecka je Hansi Flick.
Audi S3

Audi S3 je vysoko výkonná verzia modelu Audi A3 s pohonom všetkých kolies Quattro. Štandadná výbava obsahuje xenónové svetlá s vysokotlakovými čističmi, predné hmlovky, 17-palcové zliatinové disky, elektricky nastavitelné sedadlá Recaro v koži, klimatizáciu, alarm a elektrický stabilizačný program.
Prvá generácia 1999-2002.
S3 zdieľa svoju platformu s koncernovými automobilmi: Seat Toledo, Škoda Octavia, Volkswagen Golf a Audi TT.
Motory
Druhá generácia.
S3 bola oficiálne predávaná v Spojenom kráľovstve, Európe, Austrálii, ale nie v Severnej Amerike.
Motory
Anglické národné futbalové mužstvo

Anglické národné futbalové mužstvo je mužstvo, ktoré reprezentuje Anglicko vo futbale a je riadené asociáciou The Football Association, ktorá je riadiacim orgánom futbalu v Anglicku. Anglické národné futbalové mužstvo je najstarší tím na svete a spolu so Škótskym hrali úplne prvý medzinárodný futbalový zápas, ktorý sa konal v roku 1872. Anglicko je jednou z krajín Spojeného kráľovstva a FIFA mu ponechala svoju vlastnú reprezentáciu. Domáci štadión Anglicka je Wembley Stadium a súčasný hlavný tréner je Gareth Southgate.
Anglicko vyhralo Majstrovstvá sveta vo futbale v roku 1966, pričom vo finále porazilo Západné Nemecko 4–2 v predĺžení. Odvtedy bolo ich najlepším umiestnením účasť v semifinále v roku 1990. Anglicko však nikdy nevyhralo Majstrovstvá Európy vo futbale - ich najlepším umiestnením v Majstrovstvách Európy bola účasť v semifinále v rokoch 1968, 1996 a vo finále 2020.
Štadión.
Počas prvých 50 rokov existencie mužstva, hralo Anglicko svoje domáce zápasy po celej krajine. Najprv používali kriketové ihriská, a neskôr sa premiestnili na futbalové štadióny. Pôvodný štadión Empire Stadium bol postavený v Londýnskej časti Wembley na výstavu Britského impéria. V roku 2007 bol postavený nový štadión Wembley Stadium, ktorého vlastníkom je Wembley National Stadium Limited. Jeho kapacita je 90 000 ľudí.
Hráči.
Súčasná zostava.
Nasledujúci hráči boli povolaní na prípravné zápasy proti Švajčiarsku a Pobrežiu Slonoviny 26. a 29. marca 2022.
Húževnatosť

Húževnatosť je schopnosť materiálu ostať pri zohýbaní a nárazoch vcelku bez tvorby trhlín. Opakom je krehkosť.
Analógia u kvapalín je viskozita.
Húževnaté materiály sú hlavne kovy, ale aj všetky materiály, ktoré obsahujú v kryštálovej mriežke tzv. dislokácie. To sú napr aj plasty.
Dislokácie samy o sebe spôsobujú len tvárnosť. Legovaním alebo tepelnou úpravou sa sťažuje posun dislokácií a tak vzniká húževnatosť.
Materiály s ideálnou kryštálovou mriežkou (bez dislokácií) sú krehké. Húževnaté materiály majú menšiu pevnosť v ťahu, ale zato veľkú schopnosť absorbovať nárazy.
húževnatý príd. m. vzor pekný
Audi S6

Audi S6 je vysoko výkonná verzia A6 ktorá sa začala predávať v roku 1994.
Prvá generácia 1994 – 1996.
Aui predstavilo model A6 v roku 1994, ako verziu Sedan a Avant v Európe, a ako verziu Sedan v Severnej Amerike, Ázii a Austrálii. Neskôr bola limitovaná séria v Európe zvaná S6Plus, ktorá mala výkon až 322 koní a nové brzdy a prevodovku. Zrýchlenie z 0 na za hodinu zvládlo za menej ako 6 sekúnd a v zrýchlení bolo porovnateľné s Porsche 944 Turbo.
Motory
Kone
Druhá generácia 1998 – 2003.
V roku 1997 Audi predstavilo celý novú rad A6. Audi S6 bolo predstavené o rok neskôr. Ešte výkonnejšia verzia bola RS.
Motory
Kone
Tretia generácia 2006 –.
Tretia generácia S6 bola predstavená v roku 2006 a má motor od Lamborghini Gallardo. Má 6-stupňovú prevodovku Tiptronic.
Motory
Kone
Millennium Tower I

Millennium Tower I je výšková budova v Bratislave, ktorá je súčasťou komplexu Polus City Center. Je vysoká 80 metrov, bola to prvá výšková budova v komplexe a slúži na administratívne účely. Veľkú časť budovy má v prenájme spoločnosť T-Mobile.
Architektúra.
Administratívna budova, pôdorysných rozmerov 46,5 x 25,5 m s 18 podlažiami (jedno podzemné podlažie) a s výškou 73,8 m, tvorí najvyššiu časť stavby. Nosná konštrukcia budovy je tvorená monolitickým ŽB jadrom s rozmermi 17,7 x 9,40 m, stĺpmi v module 6,0 x 9,0 m s prierezom 800 x 800,600 x 600 až po rozmer 300 x 300 mm (v hornej časti), ktoré podpierajú monolitické železobetónové bezprievlakové stropné dosky hrúbky 280 mm.
Založenie objektu je na doske hrúbky 1,8 m. Z hľadiska nosného systému ide o systém s nosným jadrom a kyvnými stĺpmi. Globálnu statiku, t. j. výpočet budovy ako celku, vrátane odozvy na zaťaženie vetrom, seizmické zaťaženie a realizačný projekt až po l.NP, spracovala firma IDO Hutný projekt a.s. Firma Konstrukt plus s.r.o.vypracovala projekt od prvého nadzemného podlažia.
Millennium Tower II

Millennium Tower II je administratívna výšková budova v Bratislave, na Vajnorskej ulici, neďaleko relaxačno-oddychového priestoru jazera Kuchajda. Je súčasťou komplexu Polus City Center. Je vysoká 85 metrov (iné zdroje: 100 metrov) a slúži na administratívne účely. Veľkú časť budovy má v prenájme spoločnosť IBM.
Architektonické a stavebno-konštrukčné riešenie.
Budova sa nachádza v komplexe Polus City Center a jej celková výška je 85m nad úrovňou terénu. Má 21 nadzemných podlaží s administratívou a jedno podzemné podlažie slúžiace parkovaniu až pre 300 vozidiel. Administratívna budova je konštruovaná ako funkčne samostatný objekt. Je určená na prenájom moderných a kvalitne vyhotovených kancelárskych priestorov. Hlavný nosný systém budovy je tvorený železobetónovým jadrom umiestneným približne v strede stavby. Vo vnútri jadra je umiestnených päť rýchlovýťahov s nosnosťou 1800 kg, schodiská a hygienické zázemie budovy. 
V obidvoch budovách boli zavedené flexibilné interiéry, aby boli splnené neustále sa meniace požiadavky klientov - MillTower 1-2 Bratislava
Keďže podložie objektu tvoria piesčité íly, hlinité štrky a hladina spodnej vody je cca na úrovni -6,0 m pod úrovňou terénu, zkladanie stavby je zrealizované na symetricky zaťaženej základovej doske hrúbky 2,1m ležiacej priamo na podloží a základovej doske hrúbky 0,6m ležiacej na stlačiteľnom podloží, ktorá sa správa ako konzola. Zvýšenie únosnosti podložia bolo zabezpečené realizovaním štrkových pilót.
Materiálové prevedenie stavby.
Základný nosný systém budovy je prevedený ako železobetónová konštrukcia. Naň je zavesený obvodový plášť v kombinácii hliníka a reflexného tónovaného skla. V predpolí budovy, vstupnej hale a výťahových predpriestoroch sú navrhnuté veľmi kvalitné a trvanlivé materiály obkladov a dlažieb zo sivej a čiernej žuly v kombinácii s doplňujúcimi prvkami z hliníka, nerezu, tónovaného skla a ušľachtilého dreveného dyhovania. Väčšina zavesených podhľadov a nenosných priečok je prevedená zo sadrokartónových konštrukcií. 
Technologické vybavenie budovy.
Millenium Tower II je administratívna budova triedy „A“, a tomu zodpovedá vysoký bezpečnostný i užívateľský štandard. Budova je preto vybavená systémom EPS (elektro-požiarna signalizácia), EZS (elektronický zabezpečovací systém), SHZ (stabilné hasiace zariadenia - sprinklery), BMS (building management system - meranie a regulácia dôležitých parametrov vnútornej klímy a súvisiacich technológií). Všetky kancelárske priestory sú zabezpečené núteným vetraním a sú plne klimatizované. Technologické zariadenia zabezpečujúce funkčnosť a bezpečnosť budovy sú zálohované náhradným zdrojom energie. Vysoký komfort budovy potvrdzuje 24 hodinová strážna služba, monitorovanie kamerovým systémom ako aj prístupový systém magnetickými kartami. Budova má vlastné riadiace stredisko - velín, kde sa monitoruje stav všetkých parametrov vnútornej klímy a technológií. 
Millenium Tower II získala ocenenie Ministerstva výstavby a regionálneho rozvoja SR. Ocenenie bolo udelené za najlepšie remeselne zvládnutý stavebný detail.
Talianske národné futbalové mužstvo

Talianske národné futbalové mužstvo reprezentuje Taliansko na medzinárodných futbalových akciách, ako sú Majstrovstvá sveta alebo Európy.
Je to jedno z najúspešnejších národných futbalových mužstiev na svete: " Azzurri " už vyhrali štyri Majstrovstvá sveta (1934, 1938, 1982 a 2006, delia sa o druhé miesto v počte víťazstiev) a tiež dvakrát Majstrovstvá Európy (1968, 2020). Tiež vyhrali turnaj na olympijských hrách (1936).
V rebríčku FIFA, platného od augusta 1993 už niekoľkokrát obsadili 1. miesto a to v novembri 1993 a v priebehu roka 2007. Najhoršie umiestnenie bolo 21. miesto v auguste 2018.
Mexické národné futbalové mužstvo

Mexické národné futbalové mužstvo reprezentuje Mexiko na medzinárodných futbalových akciách, ako sú Majstrovstvá sveta alebo Zlatý pohár CONCACAF.
História.
Futbalový zväz bol založený 23. augusta 1922 takže tento rok to bude sto rokov od založenia. Za ten čas sa Mexiko stalo najlepším tímom v Severnej Amerike a je najúspešnejším tímom na Zlatom pohári CONCACAF (8 titulov). Na Majstrovstvách sveta vo futbale sa predstavili šestnásťkrát. Najlepšie umiestnenie je štvrťfinále na domácich MS 1970 a 1986. Spolu s USA a Kanadou budú hostiť Majstrovstvá sveta vo futbale 2026, Mexiko tak bude hostiť už tretie MS (1970, 1986, 2026). Od MS 1994 po MS 2018 sa Mexiko vždy dostalo do osemfinále turnaja čo sa podarilo iba Brazílii.
Liga národov CONCACAF.
Mexiko v prvom ročníku skončilo na druhom mieste.
Ostatné súťaže.
Copa América.
Mexiko sa desaťkrát predstavilo na Copa América
Okoličianska ulica

Okoličianska je ulica v Liptovskom Mikuláši, v mestskej časti Okoličné. Prechádza severným okrajom mestskej časti v dĺžke 1,3 km. Pomenúva úsek cesty I. triedy č. 18 v smere Liptovský Mikuláš - Liptovský Hrádok.
Opis ulice.
Na ulici je skoncentrovaná obytno-obslužná zástavba. Okrem rodinných domov tu stojí areál základnej školy, autoservis, autoopravovňa, autopredajňa, čerpacia stanica Slovnaft, stavebniny, kaderníctvo, dva novinové stánky, pedagogicko-psychologická poradňa (v tzv. „Dome u Gajancov“ a Okresná správa spojov. Na autobusovej zastávke (Okoličné, ZŠ) zastavujú všetky autobusy prímestskej a mestskej dopravy. 
Okoličianska ulica prebieha od mosta cez Smrečianku po odbočku na Stošice. Z hlavnej cesty odbočujú tieto ulice (v poradí od mesta): Riečna, Sihotská, Pálenická, Smrečianska (pešia zóna), Staničná, Kláštorná, Cintorínska, Gazdovská, Žiarska a Stošická. Za mostom cez Smrečianku pokračuje ulicou 1. mája.
V lokalite od potoka Okoličnianka smerom na východ sa uvažuje s vybudovaním priemyselného parku, ktorý by nadväzoval na už existujúcu priemyselnú zástavbu na protiľahlom brehu Váhu. Tiež sa ráta s vybudovaním diaľničnej prípojky, ktorá by vyústila v križovatke Okoličianska - Stošická kruhovým objazdom.
Konqueror

Konqueror je webový prehliadač a správca súborov integrovaný v prostredí KDE v unixových operačných systémoch, ako aj pre systém Linux.
Podporuje vektorovú grafiku SVG a ako jeden z mála aj čiastočne CSS3. Od verzie 3.5 správne zobrazuje Acid2 test a má zabudovaný AdBlocK filter na blokovanie reklamných bannerov. Je veľmi dobre prispôsobiteľný a v štandardnom nastavení používa správcu sťahovania Kget.
V KDE4 slúži ako štandardný správca súborov Dolphin. Konqueror však naďalej zostáva ako webový prehliadač.
České národné futbalové mužstvo

České národné futbalové mužstvo reprezentuje Česko na medzinárodných futbalových akciách, ako sú Majstrovstvá sveta alebo Európy. Spolu so slovenským reprezentačným mužstvom nadväzuje na Česko-slovenské národné futbalové mužstvo, ktoré zaniklo rozpadom Česko-Slovenska.
História.
Po rozpade Česko-Slovenska sa viac darilo Česku ako Slovensku. Na ME 1996 sa im podarilo postúpiť do finále kde podľahli Nemecku 1:2 po predĺžení. Na ME 2004 skončili v semifinále a získali bronzové medaily. Česko nikdy nechýbalo na Majstrovstvách Európy vo futbale naopak na Majstrovstvách sveta sa predstavili iba raz a to v roku 2006. V konkurencii USA, Ghany a Talianska skončili v skupinovej fázy. V rebríčku FIFA im momentálne patrí 33. miesto. Počas zlatej éry sa štyrikrát podarilo Česku dostať sa až na druhé miesto v rebríčku FIFA.
Hráči.
Súčasná zostava.
Nasledujúci hráči boli povolaní na barážový zápas proti Švédsku a na prípravný zápas proti Walesu.
"Aktuálne k 29. marcu 2022"
Sihotská ulica

Sihotská ulica je ulica:
Sihotská ulica (Hlohovec)

Sihotská je ulica v Hlohovci.
Mosaic

Mosaic je webový prehliadač a Gopher klient, ktorý bol vyvíjaný centrom NCSA od roku 1992 do 7. januára 1997.
Mosaic popularizoval World Wide Web a internet. Bol tiež klientom pre rané internetové protokoly ako napr. File Transfer Protocol, Network News Transfer Protocol a Gopher. Prehliadač bol pomenovaný pre svoju podporu viacerých internetových protokolov. Jeho intuitívne rozhranie, spoľahlivosť, port na Microsoft Windows a jednoduchá inštalácia prispeli k jeho popularite na webe aj na operačných systémoch Microsoft. Mosaic bol tiež prvým prehliadačom, ktorý zobrazoval obrázky vložené v texte namiesto ich zobrazovania v samostatnom okne. Často sa označuje ako prvý grafický webový prehliadač, i keď mu predchádzal WorldWideWeb, menej známy Erwise a ViolaWWW.
Anemometer

Anemometer alebo vetromer je prístroj na meranie rýchlosti vetra. Nachádza sa na každej meteorologickej stanici.
V súčasnosti existujú prístroje na meranie vetra pod názvom anemometer a anemograf (po grécky anemos je vietor). Anemometrami sa merajú okamžité hodnoty vetra, zatiaľ čo anemografmi sa získava trvalý záznam o prvkoch vetra. Ručný anemometer umožňuje merať len rýchlosť vetra. Slúžia na to otáčavé časti prístroja s krížom, na koncoch ktorého sú polguľovité misky alebo lopatkový rotor. V prvom prípade sa misky roztočia v dôsledku rôzneho odporu dutej a vypuklej časti, kým v druhom je príčinou náklon roviny lopatiek voči vetru. Rýchlosť vetra je úmerná počtu otočiek rotujúcich častí prístroja za jednotku času. Ručičky počítadla sa pohybujú prostredníctvom prevodových koliesok. Počet otáčok umožňuje určiť priemerné hodnoty rýchlosti vetra. Namiesto mechanického počítadla otáčok je veľmi výhodné použiť elektrické počítadlo, ktoré môže byť od miesta merania vzdialené; spojenie sa uskutočňuje káblom. Pokiaľ ide o snímanie smeru vetra, jestvuje niekoľko možností. Najčastejšie býva časť smerovky opatrená po kruhovom obvode segmentmi (spravidla ide o 8,16 alebo 32 vodivých prúžkov), ktoré zabezpečujú kontakt podľa smeru vetra. Na zobrazovacej časti prístroja, ktorá sa podobá nástenným hodinám, svieti žiarovka zodpovedajúca smeru vetra. Dômyselný princíp sa využíva na meranie okamžitých rýchlosti vetra. Ide o známu Pitotovu trubicu prispôsobenú na tento účel, sú to vlastne dve vodorovné trubice so spojkou v tvare U. Jedna z trubíc je obrátená proti vetru a druhá po vetre. Rozdiel hladín je úmerný okamžitej hodnote rýchlosti vetra. Tento dynamický anemometer tvorí súčasť komplexného anemografu, ktorý zaznamenáva na registračnú pásku smer vetra, jeho priemernú rýchlosť a okamžité hodnoty rýchlosti. Anemografické záznamy sa každodenne spracúvajú a sú základným zdrojom informácii o veterných pomeroch daného miesta. Z hľadiska veterných pomerov sa udáva zastúpenie jednotlivých smerov vetra na celkovom počte prípadov jeho výskytu, priemerné rýchlosti vetra i jeho okamžité rýchlosti.
Belogorsk

Belogorsk môže byť:
Kostarické národné futbalové mužstvo

Kostarické národné futbalové mužstvo reprezentuje Kostariku na medzinárodných futbalových akciách, ako sú Majstrovstvá sveta alebo Zlatý pohár CONCACAF.
História.
Futbalový zväz bol založený v roku 1921. Kostarike sa päťkrát podarilo postúpiť na Majstrovstvá sveta vo futbale, ich najlepší výsledok je štvrťfinále na MS 2014 v Brazílii. Sú stálym účastníkom Zlatého poháru CONCACAF. Kostarika ešte nevyhrala Zlatý pohár má ale na konte tri tituly z predchádzajúceho kontinentálneho turnaja z Majstrovstiev CONCACAF. Kostarika má aj účasti na Copa América.
Ostatné súťaže.
Copa América.
Kostarika sa päťkrát predstavila na Copa América.
Belogorsk (Amurská oblasť)

Belogorsk je mesto v Rusku. Je administratívnym centrom Belogorského rajónu Amurskej oblasti.
Mesto leží na rieke Tom (prítok Zei), 108 km od Blagoveščenska.
V roku 1860 bola založená presídlencami dedinka Alexandrovskoje, v roku 1926 sa stala mestom a bola premenovaná na Alexandrovsk-na-Tomi. V roku 1931 bolo mesto premenované na Krasnopartizansk, potom v roku 1936 dostalo nový názov Kujbyševka-Vostočnaja, ktorý nieslo až do roku 1957, keď dostalo dnešný názov Belogorsk.
Poľské národné futbalové mužstvo

Poľské národné futbalové mužstvo reprezentuje Poľsko na medzinárodných futbalových akciách, ako sú Majstrovstvá sveta alebo Európy. Poľsko sa deväťkrát predstavilo na Majstrovstvách sveta a ich najväčší úspech je bronz z rokov 1974 a 1982. Na Majstrovstvách Európy sa predstavili štyrikrát.
Miloš Jakeš

RSDr. Miloš Jakeš, pôvodným menom Milouš Jakeš (* 12. august 1922, České Chalupy – † 10. júl 2020, Praha) bol český politik v období socializmu. V rokoch 19871989 pôsobil ako generálny tajomník KSČ. Počas Nežnej revolúcie bol donútený odísť z vysokej politiky.
Životopis.
Narodil sa 12. augusta 1922 v Českých Chalupách (okres Český Krumlov) v rodine drobného poľnohospodára. Vyučil sa za elektromechanika. Pôvodne bol montérom a konštruktérom v Baťových závodoch v Zlíne. Členom KSČ bol od júna 1945. Po februári 1948 bol predsedom jednotného národného výboru (súčasne mestského i okresného) v Gottwaldove (pomenovanie Zlína medzi rokmi 19491990) v rokoch 19501952, od roku 1952 do roku 1955 bol tajomníkom Ústredného výboru Československého zväzu mládeže.
V rokoch 19551958 študoval v Moskve, potom pracoval v aparáte komunistickej strany. V rokoch 19661968 bol námestníkom ministra vnútra a členom Ústrednej kontrolnej a revíznej komisie KSČ. V roku 1968 patril podľa Zdeňka Mlynářa ku konzervatívnemu krídlu strany (Alois Indra, Vasil Biľak), ktoré podporovalo vojenskú intervenciu, alebo sa na nej priamo podieľalo. V čase normalizácie (pod vedením Gustáva Husáka) riadil činnosť previerkových komisií ako predseda Ústrednej kontrolnej a revíznej komisie KSČ. V roku 1977 sa stal členom Ústredného výboru KSČ a o štyri roky neskôr bol v predsedníctve Ústredného výboru. Od roku 1971 do roku 1989 bol tiež poslancom Snemovne ľudu Federálneho zhromaždenia a členom jeho predsedníctva.
Od roku 1987, po odstúpení Gustáva Husáka zastával funkciu generálneho tajomníka ÚV KSČ. V súvislosti s Gorbačovovou politikou v ZSSR Jakeš presadzoval takzvanú prestavbu (perestrojku) v česko-slovenských podmienkach. Vzhľadom na narastajúci odpor obyvateľstva proti komunistickej totalite a čoraz častejším prejavom nevôle (demonštrácie v Prahe pri príležitosti 20. výročia okupácie vojskami Varšavskej zmluvy v auguste 1968, 70. výročie samostatnosti Česko-Slovenska v októbri 1988, Palachov týždeň v januári 1989) začal Jakeš sľubovať program reforiem, vo väčšine prípadov však zostal iba pri politických proklamáciách. Po prepuknutí revolúcie odstúpil 24. novembra 1989 zo svojej funkcie, 5. decembra ho vylúčili zo strany. Od 90. rokov žil v ústraní, príležitostne sa stále zúčastňoval na akciách organizovaných Komunistickou stranou Čiech a Moravy. Zomrel 10. júla 2020 vo veku 97 rokov.
Trestné stíhanie.
Trestné stíhanie za vlastizradu v súvislosti s činnosťou v čase okupácie z roku 1968, ktoré sa proti nemu viedlo, bolo zastavené.
Zaujímavosť.
Jakeš ako generálny tajomník používal meno Miloš, pri súdnom procese však vyšlo najavo, že jeho skutočným menom je Milouš. Nie je jasné, prečo sa rozhodol používať iné krstné meno. Je možné, že dôvodom bola kniha Zdeňka Jirotku "Saturnin", v ktorej sa jedna z postáv, ktorá má množstvo nelichotivých vlastností, volá "Milouš."
Kaštieľ v Hlohovci

Kaštieľ v Hlohovci (iné názvy: Hlohovský [alebo Hlohovecký] kaštieľ, Kaštieľ Hlohovec, Hlohovský [alebo Hlohovecký] zámok, Zámok Hlohovec) je najvýznamnejšou historickou pamiatkou mesta Hlohovec. Nachádza sa južne od Hlohovca, na okraji rozsiahleho stromového parku s francúzskymi terasami. Predtým na jeho mieste stál Hlohovský hrad (iný názov: Hlohovec).
Dejiny hradu.
Pôvodný stredoveký hrad bol postavený v 11. storočí a prvýkrát sa spomína v tzv. zoborskej listine z roku 1113. V roku 1275 kráľ Ladislav IV. daroval hrad prvému feudálnemu vlastníkovi z rodu Abovcov. Odvtedy, s malými prestávkami, patril aj s okolitými pozemkami až do roku 1945 mocným feudálnym rodom. Na hlohovskom hrade sídlili rody Ujlakiovcov, Turzovcov, Forgáčovcov a Erdődyovcov. Práve Erdődyovci hrad prestavali na pohodlné panské sídlo a obývali ho až do roku 1945, kedy sa do mesta dostali sovietske vojská. Vtedy bola na zámku zriadená nemocnica pre sovietskych vojakov. Po ich odchode sídlila v priestoroch zámku určitý čas posádka česko-slovenskej armády. Od roku 1951 boli na hlohovskom zámku obývacie priestory a učebne výchovného ústavu pre mládež. 
V posledných rokoch na zámku nesídli nikto a patrí mestu Hlohovec. Plán Aristokratického združenia Slovenska (AZS), kúpiť zámok a zreštaurovať ho, nevyšiel. Dnes chce mesto chátrajúci objekt zachrániť pod vlastnou taktovkou. V októbri poslanci jednohlasne schválili aj päťpercentnú účasť mesta na tomto zámere, čo je vyše 124 tisíc EUR. Požadovaná čiastka nepokrýva opravu celého zámku. Momentálne sa počíta s rekonštrukciou asi tretiny interiéru a opravou krovu. Vynoviť by sa mala aj strecha s komínmi. V budúcnosti by mala pamiatka slúžiť verejnosti. Jedným zo zámerov je napríklad zriadenie múzea stredovekej justície. Do zámku by sa mali vrátiť aj vzácne historické predmety z depozitárov Vlastivedného múzea v Hlohovci a hradu Červený Kameň.
Koriacko

Koriacko, dlhý tvar Koriacky autonómny okruh, bol autonómny okruh Ruska, ktorý ležal na severe polostrova Kamčatka. Od júla 2007 je súčasťou Kamčatského kraja.
Ekvádorské národné futbalové mužstvo

Ekvádorské národné futbalové mužstvo reprezentuje Ekvádor na medzinárodných futbalových akciách, ako sú Majstrovstvá sveta alebo Copa América.
História.
Futbalový zväz bol založený v roku 1925. Ekvádor sa trikrát kvalifikoval na Majstrovstvá sveta vo futbale. Prvýkrát v roku 2002. Najlepší výsledok je Ekvádora na MS je osemfinále v roku 2006. Na Copa América sa predstavujú od roku 1939. Ich najväčší úspech sú dve štvrté miesta v rokoch 1959 a 1993. Spolu s Venezuelou sú poslednými juhoamerickými tímami, ktoré nikdy nevyhrali Copa América.
Zápasy Ekvádora na Majstrovstvách sveta vo futbale: 
Majstrovstvá sveta vo futbale 2002: Skupina - Taliansko (0:2), Mexiko (1:2), Chorvátsko (1:0)
Majstrovstvá sveta vo futbale 2006: Skupina - Poľsko (2:0), Kostarika (3:0), Nemecko (0:3); Osemfinále - Anglicko (0:1)
Majstrovstvá sveta vo futbale 2014: Skupina - Švajčiarsko (1:2), Honduras (2:1), Francúzsko (0:0)
Bilancia
4 výhry, 1 remíza, 5 prehier
Strelené góly: 10 gólov
Inkasované góly: 11 gólov
Externé odkazy.
https://www.futbolecuador.com/
Nataša Tanská

Nataša Tanská (* 30. november 1929, Praha – † 16. júl 2014, Praha) bola česká spisovateľka, novinárka, dramaturgička, scenáristka a herečka, pôsobiaca i na Slovensku.
Počas vojny sa presťahovala s rodičmi do Trenčína. Vyštudovala VŠMU v Bratislave, kde po štúdiách aj pracovala. Bola redaktorkou "Kultúrneho života", dramaturgičkou na Kolibe. Svoje knihy vydávala na Slovensku. Od roku 1969 žila v Prahe. Výrazne sa zapísala do dejín česko-slovenskej vzájomnosti. Napísala scenár k slovenskému filmu "Vždy možno začať" (1961), spolupracovala na filme Dušana Hanáka "322" (1969), hrala vo filmoch: "Babička" (1940 – postavu Barunky), "Prelúdium" (1941), "Predtucha" (1947), "Biela tma" (1948), "Krakatit" (1948), "Mladé letá" (1952). Pracovala aj na časopise Roháč.
Paraguajské národné futbalové mužstvo

Paraguajské národné futbalové mužstvo reprezentuje Paraguaj na medzinárodných futbalových akciách, ako sú Majstrovstvá sveta alebo Copa América.
História.
Futbalový zväz bol založený v roku 1906. Paraguaj sa osemkrát kvalifikoval na Majstrovstvá sveta vo futbale. Ich najlepšie výsledky sú osemfinále v rokoch 1986, 1998 a 2002 a štvrťfinále v roku 2010. Na Copa América sa predstavujú pravidelne od roku 1921. Sú dvojnásobnými víťazmi Copa América v rokoch 1959 a 1979 ich posledný veľký úspech je finále na Copa América 2011.
Externé odkazy.
https://www.apf.org.py/
Anno Hegirae

Anno Hegirae alebo anno hegirae (v preklade z ; skratka: A. H.) je označenie pre údaj islamského letopočtu, ktorý sa počíta od roku hidžry, t. j. od roku 622, presnejšie od 1. al-muharram roku hidžry, čo je 15./16. júl 622 podľa juliánskeho kalendára.
Toto datovanie zaviedol druhý kalif Rášidského kalifátu Umar ibn al-Chattáb v roku 638 alebo 637.
Nakoľko je v roku islamského kalendára len 354 dní, v jednom roku gregorianského kalendára sa prelínajú dva islamské roky. Napr. rok 2015 (po Kr.) je rokom 1436/1437 A. H., avšak, keďže islamský rok nezačína 1. januára, rok 1436 A. H. je rokom 2014/2015.
Audi A6 allroad quattro

Audi allroad quattro a po ňom nasledujúce Audi A6 allroad quattro je rad crossoverov s karosériou kombi vyššej strednej triedy, ktoré od roku 1999 vyrába nemecká automobilka Audi. Základom je Avant verzia modelu Audi A6, pričom od decembra 2010 sa allroad nepredáva v Severnej Amerike.
Allroad Quattro (C5, 1999-2005).
Prvá generácia Allroad zdieľala svoju platformu s druhou generáciou "C5" Audi A6, a jeho zadná časť je identická s kombi verziou A6 Avant. Hlavnými rozdielmi sú pokročilý systém vzduchového pruženia od spoločnosti Continental (ktorý mal v prípade automobilky Audi premiéru práve v tomto modeli), väčšie disky kolies s pneumatikami do každého terénu a rozšírené blatníky a inak lakované lémy blatníkov, nárazníky a strechu, ktoré mu dávali odlišný vzhľad a celkovú flexibilitu v ľahkom až stredne ťažkom teréne.
Systém permanentného pohonu všetkých kolies Quattro na základe diferenciálu Torsen je štandardom pre všetky verzie.
Off-roadové schopnosti.
Audi Allroad bolo navrhnuté pre schopnosť jazdy v drsných cestných podmienkach; jeho štandardný systém nastaviteľného vzduchového podvozku dokáže zvýšiť vozidlo na svetlú výšku 208 mm.
Naopak, vzduchové pruženie je schopné znížiť vozidlo na 142 mm svetlej výšky a zároveň pritvrdiť všetky vzduchové mechy a zadné tlmiče a poskytne tak športové jazdné vlastnosti rovnako ako konvenčný model A6 so športovým podvozkom.
A6 Allroad Quattro (C6, 2006-2011).
Audi oznámilo druhú generáciu modelu allroad na jar 2005 a vyrábať sa začala v lete 2006. Tento nový model je nazývaný Audi A6 Allroad Quattro (na rozdiel od predchádzajúcej verzie, ktorá bola nazývaná iba ako "Audi allroad quattro", bez odkazu na označenie A6).
Audi A6 allroad quattro má opäť vo výbave vzduchové pruženie a nový systém permanentného pohonu všetkých kolies quattro. A6 allroad je poháňaný jedným z dvoch voliteľných FSI benzínových motorov - 3,2 L V6 a 4,2 L V8 alebo dvoch TDI naftových motorov - 2,7 L (132 kW/180 koní) a 3,0 L (171 kW/233 koní). Prevodovka tiptronic je štandardom pri modeloch s motorom buď 4,2 L V8 alebo 2,7 TDi a voliteľná pri modeloch 3,2 L FSI a 3,0 L TDi. Pokročilá elektronika pohotovo reaguje na všetky vodičove pokyny v programoch D (Drive) a S (Sport) a pomáha zamedzeniu nečakaného radenia nahor pri prejazde zákrutou. Vzduchové pruženie s piatimi módmi môže zvýšiť vozidlo až o 60 mm a poskytne tak svetlú výšku oproti predchodcovi len na 185 mm a je horšie ako staršie vzduchové pruženie so štyrmi módmi. Obsahuje však tlmiče, ktoré upravujú charakteristiku pruženia, takže v tomto smere je to zlepšenie. Automobil je vybavený niekoľkými off-roadovými prvkani, ako oplastované nárazníky a prahy.
Švédske národné futbalové mužstvo

Švédske národné futbalové mužstvo reprezentuje Švédsko na medzinárodných futbalových akciách, ako sú Majstrovstvá sveta alebo Európy.
Majstrovstvá sveta v Nemecku 2006.
Švédsko hralo v 8. skupine európskej kvalifikácie. Jeho súpermi boli , , , a . Pretože obidva vzájomné zápasy týchto dvoch mužstiev vyhralo Chorvátsko, obsadilo nakoniec druhé miesto v skupine a postúpilo na finálový turnaj ako najlepšie z mužstiev, ktoré skončili v skupine na druhom mieste (nemuselo hrať barážové stretnutia).
Na šampionáte v Nemecku po dvoch remízach a jednom víťazstve postúpilo do osemfinále, kde však prehralo s .
Aachenský kongres (1818)

Aachenský kongres bol stretnutím panovníkov a ministrov Francúzska, Pruska, Rakúska, Ruska a Spojeného kráľovstva, ktorý sa konal v dňoch 29. septembra – 21. novembra 1818 v meste Aachen.
Kongres rozhodol o predčasnom odvolaní okupačných vojsk z Francúzska (ktoré tam zostali po prehre Napoleona) a o jeho vstupe do tzv. Svätej aliancie. Prijal sa tu "Aachenský protokol," v ktorom účastníci vyjadrili oficiálne svoju túžbu po „udržaní pokoja vo svete“. Kongres riešil tiež otázky práv židovského obyvateľstva a obchodu s otrokmi.
Národné futbalové mužstvo Trinidadu a Tobaga

Národné futbalové mužstvo Trinidadu a Tobaga reprezentuje Trinidad a Tobago na medzinárodných futbalových akciách, ako sú Majstrovstvá sveta alebo Zlatý pohár CONCACAF.
História.
Futbalový zväz bol založený v roku 1908. Tejto krajine sa raz podarilo kvalifikovať sa na Majstrovstvá sveta vo futbale a to v roku 2006. Pri jedinej účasti skončili v skupine. Na Zlatom pohári CONCACAF sa zúčastnili 17-krát. Ich najväčší úspech na turnaji je druhé miesto v roku 1973 a semifinále v roku 2000.
Zápasy Trinidadu a Tobaga na MS 2006:
Švédsko (0:0), Anglicko (0:2), Paraguaj (0:2)
Audi Q5

Audi Q5 je luxusné SUV, ktoré je očakávané v roku 2008. Bude to druhé auto Audi v rade Q po Audi Q7. Bude sa vyrábať v Ingolstadte a investícia bude vyžadovať 400 000 000 dolárov. Mala by to byť priama konkurencia pre model X3 od BMW.
Audi A5

Audi A5 je luxusné kupé vyrábané od roku 2007.
Audi A7

Audi A7 Sportback (interne označovaný ako Typ 4G) je automobil vyššej strednej triedy, ktorý od roku 2010 vyrába nemecká automobilka Audi. Audi A7 bolo predstavené na Mondial de l’automobile de Paris 2010 ako 5-dverový fastback. A7 je postavené na základe platformy Volkswagen Group MLB, ktorú zdieľa spoločne s Audi A6 (C7) štvrtej generácie.
Pohon.
K dispozícii sú štyri motory V6: benzínové motory 2,8 L (150 kW/204 koní) a kompresorom prepĺňaný 3,0 L (220 kW/299 koní) a dva naftové motory 3,0 L s výkonmi buď 150 kW/204 koní alebo 180 kW/244 koní.
Motory a výkony.
Dostupné sú nasledujúce spaľovacie motory::
Audi S7.
Na Internationale Automobil-Ausstellung 2011 predstavilo Audi verziu S7. Táto vysokovýkonná verzia modelu A7 má pod kapotou 4,0-litrový TFSI biturbo motor s výkonom 309 kW/420 koní, pričom je ponúkaný len s pohonom všetkých kolies quattro. Kvôli 7-rýchlostnej prevodovke S tronic je krútiaci moment obmedzený na 550 Nm. Audi S7 dokáže zrýchliť z 0 na /h za 4,9 sekundy.
Audi RSQ

Audi RSQ sa objavilo vo filme Ja, robot, kde predstavovalo vozidlo z roku 2035.
RSQ je vizionárskou predstavou dizajnu Audi.
Podle filmové předlohy vytvořilo Audi model R8 a připravilo půdu pro eTron coupe.
Národné futbalové mužstvo Pobrežia Slonoviny

Národné futbalové mužstvo Pobrežia Slonoviny reprezentuje Pobrežie Slonoviny na medzinárodných futbalových akciách, ako sú Majstrovstvá sveta alebo Africký pohár národov.
História.
Futbalový zväz bol založený v roku 1960. Pobrežie Slonoviny sa trikrát kvalifikovali na Majstrovstvá sveta vo futbale v rokoch 2006, 2010 a 2014. Vo všetkých prípadoch skončili už v skupine. Na Africkom pohári národov sa predstavili 24-krát. Sú dvojnásobným víťazom Afrického poháru národov v rokoch 1992 a 2015. Za Pobrežie Slonoviny kedysi hral jeden z najlepších afrických futbalistov, víťaz Ligy majstrov 2011-12 s Chelsea, Didier Drogba.
Zápasy Pobrežia Slonoviny na Majstrovstvách sveta vo futbale:
Majstrovstvá sveta vo futbale 2006: Skupina - Argentína (1:2), Holandsko (1:2), Srbsko a Čierna Hora (3:2)
Majstrovstvá sveta vo futbale 2010: Skupina - Portugalsko (0:0), Brazília (1:3), Severná Kórea (3:0)
Majstrovstvá sveta vo futbale 2014: Skupina - Japonsko (2:1), Kolumbia (1:2), Grécko (1:2)
Bilancia: 3 výhry, 1 remíza, 5 prehier
Strelené góly: 13
Inkasované góly: 14
Externé odkazy.
http://www.fifciv.com/
https://www.cafonline.com/member-associations/civ/
Národné futbalové mužstvo Srbska a Čiernej Hory

Národné futbalové mužstva Srbska a Čiernej Hory reprezentovalo štát Srbsko a Čierna Hora (od roku 1994 do roku 2003 pod názvom Juhoslovanská zväzová republika) na medzinárodných futbalových akciách, ako sú Majstrovstvá sveta alebo Majstrovstvá Európy, než sa v roku 2006 rozdelilo na samostatné reprezentácie oboch štátov.
Holandské národné futbalové mužstvo

Holandské národné futbalové mužstvo reprezentuje Holandsko na medzinárodných futbalových akciách, ako sú Majstrovstvá sveta alebo Európy. Holandsko je majstrom Európy 1988 na Majstrovstvách sveta sa trikrát dostali do finále v rokoch 1974, 1978 a 2010 no vo všetkých prípadoch bezúspešne.
Tlaková výš

Tlaková výš alebo anticyklóna je oblasť vysokého tlaku vzduchu. Najväčší tlak vzduchu je v strede tlakovej výše, preto vzduch pri povrchu prúdi zo stredu do strán smerom k oblasti s nižším tlakom vzduchu. Pôsobenie zemskej rotácie má za následok, že prúdenie nie je priamočiare, ale stáča sa na severnej pologuli v smere hodinových ručičiek a na južnej v protismere. Na miesto vzduchu, ktorý prúdi von, klesá z väčších výšok studený vzduch. Ten sa stlačovaním ohrieva približne o 1°C na každých 100 metrov. Jeho relatívna vlhkosť sa zmenšuje a oblaky sa strácajú. Preto býva v stredoch tlakovej výše väčšinou pekné, jasné alebo len málo oblačné počasie. V jesennom a zimnom období sa zvykne v oblasti vysokého tlaku vzduchu vytvárať hmla alebo nízka oblačnosť najmä v nižších polohách. Na horách panuje v tomto období pekné počasie.
Namerané hodnoty stavu tlaku sa zakresľujú na poveternostnú (alebo synoptickú) mapu uzavretými koncentrickými izobarami nepravidelného okrúhleho alebo oválneho tvaru. Na označenie oblasti vyššieho tlaku vzduchu sa v meteorológii na Slovensku používa písmeno V.
Normálny tlak pri morskej hladine má hodnotu 1013,25 hPa.
Tlaková níž

Tlaková níž alebo cyklóna alebo depresia je oblasť nízkeho tlaku vzduchu. V jej strede je tlak vzduchu nižší ako na jej okrajoch. Vzduch preto prúdi z okrajov do stredu, z vyššieho tlaku smerom k nižšiemu. Rotácia Zeme spôsobuje, že prúdenie nie je priamočiare, ale stáča sa proti smeru hodinových ručičiek na severnej pologuli a v smere hodinových ručičiek na južnej pologuli. V oblastiach s tlakovou nížou prevláda oblačné počasie často sprevádzané zrážkami, čo je výsledkom výstupných pohybov vzduchu, predovšetkým na poveternostných frontoch, s ktorými bývajú cyklóny spojené. Predná strana býva charakterizovaná prílevom teplejšieho vzduchu a prináša trvalejšie a rozsiahlejšie zrážky. Na zadnej strane panuje prehánkové počasie a z vyšších zemepisných šírok sem preniká chladnejší vzduch.
Namerané hodnoty stavu tlaku sa zakresľujú na poveternostnú (alebo synoptickú) mapu uzavretými koncentrickými izobarami nepravidelného okrúhleho alebo oválneho tvaru. Na označenie oblasti nižšieho tlaku vzduchu sa v meteorológii na Slovensku používa písmeno N. Normálny tlak pri morskej hladine má hodnotu 1013,25 hPa.
Rainbow

Rainbow (po angl. dúha) bola britská hardrocková skupina, ktorú založil v roku 1975 v New Yorku legendárny gitarista Deep Purple Ritchie Blackmore po odchode z tejto skupiny po turné s Deep Purple po USA s predkapelou Elf kde v tom čase spieval legendárny Ronnie James Dio (Američan talianskeho pôvodu). 
Krátka história.
V začiatkoch hrala skupina dosť ostré hardrockové skladby s prvkami klasiky. Stredoveké texty mal na svedomí Ronnie James Dio. Keď zo skupiny odišiel spevák Ronnie James Dio (nahradil ho Graham Bonnet), zamerali sa viac na lahodný melodický rock. V tomto štýle sa vynikajúco našiel ďalší spevák Joe Lynn Turner. 
Koncerty Rainbow sa svojou úrovňou vyrovnali koncertom Deep Purple. Možno viac rozvíjali improvizáciu, plynule prechádzali z jednej skladby do druhej a medzi skladby spontánne vkladali melódie rôzneho druhu napríklad z klasickej hudby. 
V roku 1984 skupina ukončila svoju činnosť, keďže po osemročnej prestávke sa znovuobnovila pôvodná formácia Deep Purple, v ktorej hrali aj Blackmore a Roger Glover, ktorí sa teraz do nej vrátili. 14. marca 1984 sa skupina na japonskom turné, za sprievodu japonského symfonického orchestra, rozlúčila s fanúšikmi.
Skupina sa odmlčala na deväť rokov, počas ktorých vyšla iba remixovaná kompilácia „Finyl Vinyl“ (1986) a spomienkový živý album „Live in Germany“ (1980). Na jeseň v roku 1993 Ritchie Blackmore, ktorý odišiel v priebehu turné z Deep Purple, dal v omladenej zostave Rainbow znova dokopy a v roku 1995 vydali album „Stranger in Us All“. V nasledujúcom roku k nemu pribudol dvadsať rokov starý záznam z koncertu pod názvom „Live in Europe“, na ktorom hrali v zostave Ronnie James Dio, spev, Ritchie Blackmore, gitara, Tony Carey, klávesové nástroje, Jimmy Bain, basgitara a Cozy Powell bicie.
Neskôr začal Ritchie Blackmore pod názvom Blackmore's Night hrať zväčša renesančnú hudbu hlavne s akustickou gitarou, flautou a speváckym vokálom svojej manželky Candice Night.
Iránske národné futbalové mužstvo

Iránske národné futbalové mužstvo reprezentuje Irán na medzinárodných futbalových akciách, ako sú Majstrovstvá sveta alebo Majstrovstvá Ázie vo futbale.
História.
Futbalový zväz bol založený v roku 1947. Najväčší úspech Iránu sú tri víťazstva na Majstrovstvách Ázie vo futbale 1968, 1972 a 1976. Irán sa päťkrát zúčastnil Majstrovstiev sveta, hrali na MS 1978, MS 1998, MS 2006, MS 2014 a MS 2018 a zahrajú si aj na Majstrovstvách sveta 2022 v Katare. Vo všetkých prípadoch skončil Irán v skupine. Irán je štvornásobný víťaz Majstrovstiev WAFF vo futbale.
Poznámky.
Od roku 2019 sa Majstrovstiev WAFF vo futbale nemôže zúčastňovať Irán pretože už nie je členom WAFF.